ג'וני האלידיי

ג'וני האלידיי (בצרפתית: Johnny Hallyday;‏ 15 ביוני 1943 – 6 בדצמבר 2017) היה זמר ושחקן קולנוע צרפתי פופולרי, נודע כ"אלביס פרסלי הצרפתי". במשך 48 שנות קריירה קיים עשרות סיבובי הופעות ומכר למעלה מ-100 מיליון תקליטים, ביניהם 18 אלבומי פלטינה. האלידיי נולד בשם ז'אן-פיליפ סמט (Jean-Philippe Smet) לאב בלגי ולאם צרפתייה והחל להתפרסם בשנות השישים, כאשר היה אחד הראשונים ששרו רוקנרול בצרפתית, תוך השפעה ברורה של אלביס פרסלי בסגנון ההופעה. כבר תקליטו הראשון Hello Johnny ‏ (1960) זכה להצלחה והפך אותו לכוכב בצרפת. ב-1 ביולי 1962 הופיע בתוכניתו של אד סליבן שהוקלטה במועדון המולן רוז' ושודרה בטלוויזיה בארצות הברית והפך לכוכב בקנה מידה עולמי. חלק משיריו היו מקוריים וחלקם תרגומים של להיטי רוק ידועים מארצות הברית ומבריטניה. הופעתה הראשונה של להקתו של ג'ימי הנדריקס הייתה כהופעת חימום להאלידיי על במת האולימפיה ב-1966. האלידיי מעולם לא הפסיק להופיע ולהוציא תקליטים ושמר על פופולריות יציבה יחסית לאורך שנות הקריירה הארוכות שלו. הוא הוציא תקליט אולפן כמעט בכל שנה מ-1960 ועד 2008, ו-25 אלבומי הופעות חיות, ביניהן ארבע מהופעותיו באולם האולימפיה (62', 64', 67' ו-2000). מבקרי תרבות טוענים שהלך והשתבח עם השנים. בשנת 2000 הופיע ברחבת מגדל אייפל במופע שנשא את השם "100% ג'וני" (100% Johnny: Live à La Tour Eiffel), מול קהל של כחצי מיליון איש. במופע, שהועבר בשידור חי בטלוויזיה, צפו 9.5 מיליון צופים. האלידיי הופיע במספר סרטים. הוא הופיע לראשונה בקולנוע בתפקיד קטן ללא קרדיט בסרטו של אנרי ז'ורז' קלוזו, "בנות השטן". הסרט הבולט ביותר בו השתתף הוא "בלש" (Détective ;‏ 1985) בבימוי ז'אן-לוק גודאר. בשנת 2003 הוא בלט בתפקידו בקומדיית הפשע "שיקגו סיטי" (Crime Spree), בה כיכבו גם ז'ראר דפארדיה, הארווי קייטל, הזמר הצרפתי רנו, סעיד טמאורי, רישאר בורינג'ר ואייב ויגודה. בשנת 2005 השתתף בסרט "נהרות הארגמן 2: מלאכי אחרית הימים" לצידם של ז'אן רנו וכריסטופר לי. בשנת 2009 השתתף בסרט "הפנתר הוורוד 2" לצדו של סטיב מרטין. הוא המשיך להשתתף בסרטים עד שנתו האחרונה, בין היתר שיחק בסרטו של קלוד ללוש משנת 2017 "החיים שלנו". האלידיי זכה לעיטור אות לגיון הכבוד הצרפתי בדרגת "אביר" (Chevalier) בשנת 1997. ב-1998 נעל קונצרט שלו את גמר גביע העולם בכדורגל שהתקיים בפריז, ובו נחגג גם זכייתה של צרפת בגביע. בריאיון עיתונאי מ-3 בדצמבר 2007, הצהיר שבכוונתו לפרוש מפעילות מוזיקלית עם תום סיבוב ההופעות העולמי האחרון שלו ב-2010. ג'וני האלידיי היה נשוי לזמרת הצרפתייה סילבי ורטאן משנת 1965 עד 1980. בנם המשותף, דוד האלידיי, יליד 1966, הוא מוזיקאי מצליח. נפטר ב-6 בדצמבר 2017, בגיל 74, מסרטן הריאה. מדיה וקבצים בנושא ג'וני האלידיי בוויקישיתוף אתר האינטרנט הרשמי של ג'וני האלידיי (בצרפתית) ג'וני האלידיי, ברשת החברתית פייסבוק ג'וני האלידיי, ברשת החברתית אקס (טוויטר) ג'וני האלידיי, ברשת החברתית אינסטגרם ג'וני האלידיי, סרטונים בערוץ היוטיוב ג'וני האלידיי, במסד הנתונים הקולנועיים IMDb (באנגלית) ג'וני האלידיי, באתר AllMovie (באנגלית) ג'וני האלידיי, במסד הנתונים הקולנועיים KinoPoisk (ברוסית) ג'וני האלידיי, באתר אפל מיוזיק (באנגלית) ג'וני האלידיי, באתר ספוטיפיי ג'וני האלידיי, באתר Last.fm (באנגלית) ג'וני האלידיי, באתר AllMusic (באנגלית) ג'וני האלידיי, באתר MusicBrainz (באנגלית) ג'וני האלידיי, באתר דיזר ג'וני האלידיי, באתר Discogs (באנגלית) ג'וני האלידיי, באתר Songkick (באנגלית) nrg מעריב, סרקוזי מחזיק אצבעות לג'וני האלידיי, באתר nrg‏, 11 בדצמבר 2009 אנג’ליק כריסאפיס, הגרדיאן, ג'וני האלידיי, אביו של הפופ הצרפתי, מת בגיל 74, באתר הארץ, 6 בדצמבר 2017 ג'וני האלידיי, באתר "Find a Grave" (באנגלית) הנתונים המספריים מבוססים על האתר הרשמי של האלידיי ynet, ג'וני האלידיי, "אלביס הצרפתי", הלך לעולמו בגיל 74, באתר ynet, 6 בדצמבר 2017